Dillenburg slott

Dillenburg slott var et forsterket hus (festning) i Tyskland. Det ble bygget av grev Henrik II av Nassau i 1240, og tilfalt Otto ved arveskiftet mellom ham og Walram i 1255. 

Dagens nederlandske fyrstehus kan føre sine aner tilbake til Otto, og 24. april 1533 ble Vilhelm den tause født i dette slottet. Under hans ledelse gjorde Nederlandene opprør mot det spanske herredømmet og ble den nederlandske uavhengighetskrigen (åttiårskrigen) utløst. Dette resulterte i at De forente Nederlandene formelt ble selvstendige i 1648.

I 1760 ble slottet ødelagt av franske styrker under syvårskrigen, og til minne om dette ble «Wilhelmsturm» (Wilhelmstårnet) bygget i 1875. I tilknytning til det nye tårnet ble dessuten et museum knyttet til huset Oranien-Nassau bygget.

Av det opprinnelige slottet er i dag kun kasemattene igjen. I disse kunne inntil 3000 soldater oppholde seg, og det var her mulig å bygge ekstra «etasjer» ved hjelp av bjelker.

Slott i Hessen
Lahn-Dill-Kreis